User:Qorof

Magaalada Qorof oo ku taal gobolka Shabeelle ee dhulka Soomaalida ee Itoobiya (Somali State), waxa ay ku taal dhulka loo yaqaan Ceelgaab oo ah dhul xoolo daaqeen ah, lehna dhulbeereed la abuurto xilliga roobka. Waxaa magaalada Qorof oo ku fadhida degaan balaaran ay xudsuuda kala wadaagta dhinaca waqooyi magaalada Shilaabo ee gobolka Qorraxeey, halka dhinaca galbeed ay ood wadaag la tahay magaalada Mustaxiil, dhinaca koonfureedna waxaa ka xiga magaalada Feerfeer. Qorof oo ah qabile iyo degaan balalaraan waxaa hoostaga deegaanno ay ka mid yihiin Meygaagta, Gel, Laasgacal, Qalqalooc, Dhuur, iyo Afyaxaasleey oo dhamaantood ah dhulbeereed iyo ceelal xooluhu ka cabaan. Deeganada hoostaga Qorof waxaa dega beesha Sheekhaal Qudub oo iyadu sidoo kalena degaanno balaaran ku leh gobolka Shabeelle iyo guud ahaan dhulka Soomaalida ee Itoobiya. Beeshani waxay dhaqan iyo sooyaal u leedahay faafinta diinta Islaamka iyo iney dadka barto akhaalqda suuban ee laga soo dheegtey diinteena, waxayna beeshani daris wanaag iyo ixtiraam kula nooleyd beelaha kale ee ay ood wadaagta yihiin dhamaan dhulka ay ka dagto geeska Afrika sida Itoobiya, Soomaaliya iyo Kenya.